McPherson sijoittui 400 metrillä vuoden 2013 MM-kilpailuissa Moskovassa alun perin neljänneksi, mutta nousi pronssille, kun Antonina Krivošapka hylättiin dopingin vuoksi 2017. Sisäratojen MM-kilpailuista 2014 Sopotista McPherson oli saavuttamassa hopeaa pitkästä viestistä. Vuoden 2014 Kansainyhteisön kisoista Glasgow’sta hän saavutti kultaa 400 metriltä ja pitkästä viestistä. Hän sai IAAF World Relays -kilpailuissa 2015 hopeaa 4 × 400 metrin viestissä. Vuoden 2015 MM-kilpailuissa Pekingissä hän oli 400 metrillä viides ja saavutti myös kultaa pitkästä viestistä.